**Zápisnica zo zasadnutia Obecného zastupiteľstva vo Veselom**

**zo dňa 30. 6. 2020**

**Prítomní: podľa prezenčnej listiny**

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Územný plán obce Veselé

6. Prevádzkový poriadok pohrebiska

7. Záverečný účet obce Veselé

8. Rôzne

9. Diskusia

10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, za neúčasť sa ospravedlnil poslanec Miloš Adamec. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia. Predstavila Ing. Copláka a navrhla pristúpiť k bodu rokovania – Územný plán obce.

3. V. Šipková predložila návrh na určenie overovateľov zápisnice poslankyne Ing. Moniku Komárkovú a Luciu Strečanskú, zapisovateľku zápisnice Bc. Máriu Krátkú.

4. Uznesenia zo zasadnutia obecného zastupiteľstva zo dňa 27. 1. 2020 predložila hlavná kontrolórka obce Mária Horinová.

5. Na zasadnutí sa osobne zúčastnil Ing. Coplák, zástupca zhotoviteľa Územného plánu obce Veselé a to fi. Ecocities, s. r. o. , Eugena Suchoňa 3, Piešťany. Na základe podpísanej zmluvy o poskytnutí dotácie na spracovanie územnoplánovacej dokumentácie medzi obcou Veselé a Ministerstvom dopravy a výstavby obec Veselé vydala pokyn na začatie prác na návrhu územného plánu obce. Návrh územného plánu predstavil Ing. Coplák poslancom obecného zastupiteľstva, ktorí po diskusii sa k návrhu vyjadrovali a prezentovali svoje pripomienky na zapracovanie do plánu.

6. Návrh prevádzkového poriadku pohrebiska Veselé – záväzné nariadenie obce Veselé 1/2020 predložila starostka obce. Návrh je zverejnený na stránke obce aj na úradnej tabuli obce.

7. Hlavná kontrolórka obce Mária Horinová predložila stanovisko k záverečnému účtu obce za rok 2019, tvorí prílohu zápisnice. Záverečný účet obce Veselé predložila starostka obce, tvorí prílohu zápisnice.

8. Starostka obce predložila

Uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 2/2020

komisia

1. berie na vedomie
2. Oznámenie starostky obce Viery Šipkovej o pripravovanej rekonštrukcii budovy s. č. 55 vo vlastníctve obce
3. Žiadosť o pridelenie nájomného bytu Ladislavovi Vidovi a manž. od 1. 7. 2020, v bytovom dome s. č. 445, č. bytu 2.
4. Žiadosť Jána Zemka, Veselé 446 o opakované uzatvorenie nájomnej zmluvy

2) schvaľuje

pridelenie obecného nájomného bytu Ladislavovi Vidovi a manž. obaja bytom Veselé 55, od 1. 7. 2020, v bytovom dome s. č. 445, č. bytu 2.

3) schvaľuje

Opakované uzavretie nájomnej zmluvy s nájomníkom Jánom Zemkom, Veselé 446, predmetom ktorej je nájom bytu v bytovom dome s. č. 446

Prítomných 6 členov

Schválilo 6 členov

Starostka obce predložila žiadosť Zdenka Bokora bytom Veselé 381 a manž. Zuzany Bokorovej, bytom Veselé 40, odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:p. č. 231 zastavané plochy a nádvoria vo výmere 36 m2 v k. ú. Veselé. Žiadosť tvorí súčasť zápisnice.

Starostka obce predložila žiadosť Bc. Ondreja Porubského, bytom Veselé 331 o odpredanie časti obecného pozemku pred parcelou č. 163/1 vo Veselom. Obecné zastupiteľstvo neprijalo uznesenie.

Zároveň predložila ústnu žiadosť - dopyt Petra Hrončeka, bytom Veselé 56,o odpredaj časti parcely č. 1733/1, vo vlastníctve obce Veselé, na ktorú zasahuje stavba rodinného domu 56 a rozšírenie vjazdu pri dome. Nakoľko i obec má záujem o vysporiadanie pozemkov, bude potrebné zameranie dotknutých parciel a vypracovanie geometrického plánu.

Starostka obce tlmočila žiadosť žiadateľky Ing. arch. Kataríny Malinovej bytom Veselé 113 a Ing. arch. Adama Kuzmu, bytom Veselé 484 o súhlas na realizáciu prístupovej komunikácie od obecnej cesty p. č. 1743, na časti parcele č. 1771/4, k pozemku 1138/5. Komunikáciu bude využívať počas výstavby rodinného domu, po skolaudovaní na likvidáciu odpadových vôd do možnosti pripojenia na verejnú kanalizáciu. Povolenie bude vydané ako doklad pre príslušný stavebný úrad k územnému a stavebnému konaniu.

Starostka obce predložila OZ na vedomie oznámenie o vzdaní sa časti platu určenej obecným zastupiteľstvom uznesením č. 71/2018, v súvislosti s pandémiou COVID-19.

Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**30. 6. 2020**

**Uznesenie Obecného zastupiteľstva vo Veselom č. 8/2020**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 30. 6. 2020

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 9/2020**

Obecné zastupiteľstvo vo Veselom

určuje

overovateľov zápisnice poslankyne Ing. Moniku Komárkovú a Luciu Strečanskú, zapisovateľku zápisnice Bc. Máriu Krátkú.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 10/2020**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 27. 1. 2020

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 11/2020**

Obecné zastupiteľstvo vo Veselom

berie na vedomie

predložený návrh prevádzkového poriadku pohrebiska vo Veselom.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 12/2020**

Obecné zastupiteľstvo vo Veselom

1. Berie na vedomie

Stanovisko hlavného kontrolóra obce k záverečnému účtu obce Veselé za rok 2019

1. Schvaľuje

Záverečný účet obce Veselé a celoročné hospodárenie bez výhrad.

1. Schvaľuje

Použitie prebytku rozpočtového hospodárenia na tvorbu rezervného fondu vo výške 114854,05 €.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 13/2020**

Obecné zastupiteľstvo vo Veselom

1. schvaľuje

pridelenie obecného nájomného bytu Ladislavovi Vidovi a manž. Emílie, obaja bytom Veselé 55, od 1. 7. 2020, v bytovom dome s. č. 445, č. bytu 2.

b) schvaľuje

Opakované uzavretie nájomnej zmluvy s nájomníkom Jánom Zemkom, Veselé 446, predmetom ktorej je nájom bytu v bytovom dome s. č. 446, číslo bytu 3.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 14/2020**

Obecné zastupiteľstvo vo Veselom

Schvaľuje

Zámer obce Veselé:

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

p. č. 231 zastavané plochy a nádvoria vo výmere 36 m2 v k. ú. Veselé,

žiadateľovi: **Zdenko Bokor bytom Veselé 381 a manž. Zuzana Bokorová bytom Veselé 40**

za cenu 10,50 €/m2, z dôvodu hodného osobitného zreteľa:

Geometrickým plánom na oddelenie pozemku p. č. 231, číslo plánu 78/2020, vyhotoveným Geo-Haj, s. r. o. Piešťany, Vajanského 1976/14 zo dňa 18. júna 2020 bola parcela reg. C č. 231-zastavané plochy a nádvoria vo výmere 52 m2 a parcela reg. C č. 1733/1 zastavané plochy a nádvoria vo výmere 9090 m2 vo vlastníctve obce Veselé rozdelená na parcelu 231 zastavané plochy a nádvoria vo výmere 36 m2 a parcelu 1733/1 zastavané plochy a nádvoria vo výmere 9106 m2.

Žiadateľ je vlastníkom nehnuteľnosti a to parcely reg. C č. 227- zastavané plochy a nádvoria v k. ú. Veselé. Na uvedenom pozemku asanoval starý rodinný dom s. č. 256 a má podanú žiadosť na obci Veselé o vydanie stavebného povolenia na výstavbu nového rodinného domu na uvedenej parcele.

Parcela č. 231 bezprostredne susedí s parcelou č. 227 a tvorí s ňou pravidelný celok. Doposiaľ bola užívaná pôvodnými vlastníkmi nehnuteľnosti vo viere, že je súčasťou ich nehnuteľnosti a to parcely č. 227. Predajom sa upraví a zlepší uličný pohľad na nehnuteľnosť a vyrieši odstavné stojisko motorového vozidla k novopostavenému rodinnému domu žiadateľa podľa § 8 odst. 2 Vyhlášky 532/2002 Ministerstva životného prostredia SR v znení neskorších noviel a predpisov v súlade s normou STN 73-6110 Z1, Z2. Pre obec Veselé je pozemok prebytočný.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 5 poslanci

Zdržala sa hlasovania poslankyňa Zuzana Bokorová

**Uznesenie Obecného zastupiteľstva vo Veselom č. 15/2020**

Obecné zastupiteľstvo vo Veselom

Schvaľuje

Vydanie povolenia žiadateľke Ing. arch. Kataríne Malinovej bytom Veselé 113 a Ing. arch. Adamovi Kuzmovi, bytom Veselé 484 na realizáciu prístupovej komunikácie od obecnej cesty p. č. 1743, na časť parcele č. 1771/4, k pozemku 1138/5. Komunikáciu bude využívať počas výstavby rodinného domu, po skolaudovaní na likvidáciu odpadových vôd do možnosti pripojenia na verejnú kanalizáciu. Povolenie bude vydané ako doklad pre príslušný stavebný úrad k územnému a stavebnému konaniu.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 16/2020**

Obecné zastupiteľstvo vo Veselom

Berie na vedomie

Oznámenie starostky obce Viery Šipkovej o vzdaní sa časti platu určenej uznesením Obecného zastupiteľstva vo Veselom č. 71/2018.

Prítomní 6 poslanci

Schválili 6 poslanci

Viera Šipková

Starostka obce

Zápisnicu zapísala Bc. Mária Krátká

Overovatelia zápisnice:

Ing. Monika Komárková ....................................................

Lucia Strečanská ...................................................